**LĒMUMS**

LIEPĀJĀ

|  |  |
| --- | --- |
| 2021.gada 16.septembrī |  Nr.365/11(prot. Nr.11, 31.§) |

Par dzīvokļa īpašuma Krišjāņa Valdemāra ielā 80-24

nosacīto cenu

Lai apstiprinātu atsavināšanai nodotā dzīvokļa īpašuma nosacīto cenu, pamatojoties uz likuma "Par pašvaldībām" 21.panta pirmās daļas 17.punktu, Publiskas personas mantas atsavināšanas likuma 3.panta pirmās daļas 2.punktu, 4.panta ceturtās daļas 5.punktu, 8.panta otro un trešo daļu, 37.panta pirmās daļas 4.punktu un 45.panta trešo daļu, Liepājas pilsētas domes 2007.gada 13.aprīļa nolikumu Nr.22 "LIEPĀJAS PILSĒTAS PAŠVALDĪBAS DZĪVOKĻA ĪPAŠUMU ATSAVINĀŠANAS NOLIKUMS", Liepājas valstspilsētas pašvaldības domes 2021.gada 22.jūlija lēmumu Nr.278/9 "Par dzīvokļa īpašuma Krišjāņa Valdemāra ielā 80-24 atsavināšanu" un SIA "Projektu vadība RRGD" 2021.gada 31.augusta nekustamā īpašuma novērtējumu "Par nekustamā īpašuma Liepāja, Krišjāņa Valdemāra ielā 80, dz.Nr.24 tirgus vērtības aprēķināšanu", izskatot Liepājas pilsētas Dzīvojamo māju privatizācijas komisijas 2021.gada 1.septembra lēmumu (sēdes protokols Nr.33) un Liepājas valstspilsētas pašvaldības domes pastāvīgās Finanšu komitejas 2021.gada 9.septembra lēmumu (sēdes protokols Nr.10), Liepājas valstspilsētas pašvaldības dome **nolemj:**

1. Apstiprināt Liepājas valstspilsētas pašvaldībai piederošā dzīvokļa īpašuma Krišjāņa Valdemāra ielā 80-24, Liepājā, kadastra numurs 1700 903 0509, reģistrēts Liepājas pilsētas zemesgrāmatas nodalījumā Nr.4428-24, nosacīto cenu 24700 EUR (divdesmit četri tūkstoši septiņi simti *euro*).

2. Noteikt, ka atsavināšanas ierosinātājam 1 (viena) mēneša laikā no atsavināšanas paziņojuma saņemšanas dienas jāpaziņo par pirmpirkuma tiesību izmantošanu.

3. Pirmpirkuma tiesību izmantošanas gadījumā, pirkuma maksa pilnā apjomā samaksājama 1 (viena) mēneša laikā no dienas, kad paziņojums par pirmpirkuma tiesību izmantošanu saņemts pašvaldībā, pirkuma maksu pārskaitot Liepājas pilsētas pašvaldības iestādei "Nekustamā īpašuma pārvalde", reģistrācijas Nr.90002066769, akciju sabiedrība "SEB banka", konts Nr.LV12UNLA0050007588848.

4. Gadījumā, ja pirkuma maksa pilnā apjomā netiek samaksāta šī lēmuma 3.punktā noteiktajā termiņā, šis lēmums un Liepājas valstspilsētas pašvaldības domes 2021.gada 22.jūlija lēmums Nr.278/9 "Par dzīvokļa īpašuma Krišjāņa Valdemāra ielā 80-24 atsavināšanu" zaudē spēku.

5. Pilnvarot Liepājas valstspilsētas pašvaldības izpilddirektoru Liepājas valstspilsētas pašvaldības vārdā parakstīt lēmuma 1.punktā minētā dzīvokļa īpašuma pirkuma līgumu.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Kurzemes rajona tiesai, Finanšu pārvaldei, Nekustamā īpašuma pārvaldei 2 eks. (grāmatvedei 1 eks.), Dzīvojamo māju privatizācijas komisijai 3 eks., Izpilddirektora birojam, atsavināšanas ierosinātājam |